Felicity Huffmanová

Felicity Huffmanová (* 9. december 1962, Bedford, New York, USA) je americká herečka, známa z televízneho seriálu Zúfalé manželky (2004-2012). Získala aj nomináciu na ocenenie Academy Awards, za jej herecký výkon vo filme Transamerika.

Detstvo a mladosť 
Huffmanová sa narodila v štáte New York, do bohatej rodiny. Jej rodičia sa rozviedli rok po jej narodení, ale obaja ju vychovávali. Keď bola Huffmanová mladá, zistila, že jej biologickým otcom bol Roger Tallman Maher, ktorý bol rodinným priateľom. Má šesť sestier a jedného brata. Má nemecký, anglický, škótsky, francúzsky a írsky pôvod.

Kariéra 
Huffmanová debutovala na javisku v roku 1982. V roku 1988 účinkovala aj v divadle Broadway. V roku 1993 hosťovala v televíznom seriály Akty X. V roku 1999 sa pripojila k hereckému obsadeniu ako Julianne Moore, Alfred Molina, Philip Seymour Hoffman a William H. Macy vo filme Magnólia.V rokoch 1998 až 2000 stvárnila hlavnú úlohu, v televíznom seriály Štúdio šport. Za svoj herecký výkon získala niekoľko televíznych ocenení. V roku 2004 si zahrala po boku Kate Hudson, vo filme Život s Helen. O rok neskôr, si zahrala vo filme Transamerika, kde stvárnila postavu menom Bree, predoperačnú transgender ženu, ktorá na pokraji svojej transformačnej operácie zistila, že v mladosti splodila syna – ktorý je teraz problémovým tínedžerským podvodníkom, ktorého vo filme stvárnil Kevin Zegers. Výkon Huffmanovej vo filme, ocenili mnohí filmoví kritici a získala Zlatý glóbus za najlepšiu herečku, a aj mnohé iné nominácie. 
V roku 2005 bola tiež obsadená do televízneho seriálu Zúfalé manželky. Huffmanová, za svoj herecký výkon získala cenu Emmy, aj dve ceny Screen Actors Guild Awards a ešte niekoľko ďalších ocenení. Televízny seriál skončil v máji 2012, po ôsmich sériách. 

V roku 2015 účinkovala v televíznom seriály American Crime. V roku 2019 sa objavila v troch epizódach televízneho seriálu Keď nás vidia, ktorý bol natočený podľa motívu skutočného príbehu, z roku 1989.

Súkromný život 
Huffmanová chodila s hercom Williamom H. Macym nepretržite 15 rokov, kým sa 6. septembra 1997 zosobášili. Majú spolu dve dcéry, Sophiu a Georgiu. So svojím manželom, sa mnohokrát objavila v televízii, vo filmoch a na javisku. Obaja majú svoju hviezdu na Hollywoodskom chodníku slávy. 

V roku 2005 Huffmanová prezradila, že v mladosti trpela anorexiou aj bulímiou.

V roku 2016 Huffmanová vyjadrila podporu Hillary Rodham Clintonovej v prezidentských voľbách v USA. V roku 2018 darovala Huffmanová 400 dolárov na kampaň Kamaly Harrisovej v prezidentských voľbách v USA v roku 2020.

Od roku 2006, je Huffmanová členkou Akadémie filmových umení a vied v odbore hercov.

Iné projekty

Externé odkazy

Zdroj 

Filmové herečky USA
Televízne herečky USA
Divadelné herečky USA
Osobnosti USA írskeho pôvodu
Osobnosti USA škótskeho pôvodu
Osobnosti USA nemeckého pôvodu
Osobnosti USA francúzskeho pôvodu
Osobnosti USA anglického pôvodu
Držitelia ceny Zlatý glóbus
Držitelia ceny Emmy
Držitelia ceny Independent Spirit Award
Osobnosti zo štátu New York